钦定古今图书集成/历象汇编/岁功典/第023卷 > 答程晓 晋傅元
## 钦定古今图书集成/历象汇编/岁功典/第023卷 > 答程晓 晋傅元

奕奕两仪，昭昭太阳。四气代升，三朝受祥。济济群后，
峨峨圣皇。元服肇御，配天垂光。伊周作弼，王室惟康。
颙颙兆民，蠢蠢戎蛮。率土充庭，万国奉蕃。皇泽云行，
神化风宣。六合咸熙，遐迩同欢。赫赫明明，天人合和。
下罔遗滞，焦朽斯华。矧我良朋，如玉之嘉。穆穆雝雝，
兴颂作歌。

又

羲和运玉衡，《招摇》赋朔旬。嘉庆形三朝，美德扬初春。